kardosdrur/scandi-wiki huggingface dataset:
Fyr- og Vagervæsenet

Fyr- og Vagervæsenet dannedes i 1931 ved sammenlægning af Kgl. Dansk Fyrvæsen og Kgl. Dansk Vagervæsen. 
I 1973 overgik opgaverne til Farvandsvæsenet under Forsvarsministeriet; Farvandsvæsenet blev nedlagt i 2011 og opgaverne splittet op på fire ministerier 

Myndigheden forestod afmærkning til søfartens sikkerhed med fyrtårne og vagere. 
En vager er et sømærke, der består af en bøje med et mærke i toppen.

Kilder

Søfart
Danske styrelser
Etableret i 1931
Ophørt i 1973
Oesophagitis

Oesophagitis (esophagitis ; øsofagitis) er en sygdom kendetegnet ved betændelse i spiserøret. Spiserøret er en rørformet struktur bestående af en slimhindebeklædning samt længdegående, cirkulære glatte muskelfibre. Det forbinder svælget med maven, og normalt passerer slugt mad og væske gennem det.

Oesophagitis kan være asymptomatisk eller forårsage smerte i øverste del af maven og/eller brystet, især når man ligger ned eller anstrenger sig, og det kan gøre det svært at sluge (dysfagi).

Symptomer 
Symptomerne på spiserøgitis inkluderer :

Halsbrand - en brændende fornemmelse i det nedre midtbryst
Kvalme
Dysfagi - smertefuld synkning med svært ved, eller manglende evne til, at få mad til at passere gennem spiserøret
Opkastning (emetisk)
Mavesmerter
Hoste

Referencer

Sygdomme
Miro Cerar-Partiet

Miro Cerar-Partiet (slovensk: Stranka Mira Cerarja, SMC) er et politisk parti i Slovenien, der ledes af den advokatuddannede Miro Cerar. Partiet blev stiftet på en kongres den 2. juni 2014. Baggrunden for stiftelsen af partiet var opløsningen af Alenka Bratušeks regering i maj 2014. 

Partiet stillede op til sit første valg til Sloveniens parlament blot seks uger efter stiftelsen. Ved valget den 14. juli blev partiet det største parti med 34,61% af stemmerne, hvorved partiet fik 36 pladser i parlamentet. Partiets leder, Miro Cerar, forventes at blive den nye premierminister i Slovenien.

Noter

Eksterne links 
 Officiel hjemmeside 

Politiske partier i Slovenien
Liberale partier
Socialliberale partier
Etableret i 2014
Jan Norgaard

Jan Steinberg Norgaard (født 28. april 1950 på Frederiksberg) er en dansk officer.

Karriere 
Han er student fra Gentofte Statsskole 1970 og gennemførte Hærens Officersskole fra 1971 til 1975. Fra 1979 til 1980 var han på Førings- og Stabskursus I og fra 1982 til 1983 på Førings- og Stabskursus II. Fra 2001 til 2002 blev Norgaard videreuddannet på Nato Defense College i Rom.

Norgaard blev premierløjtnant 1975, kaptajn 1980, major 1987, oberstløjtnant 1991, oberst 1997 og generalmajor 2004. Fra 1971 til 1979 var han ved Danske Livregiment, hvor han var næstkommanderende ved Panserinfanterikompagni og Stabskompagni og kommandør for Stabskompagni. Fra 1980 til 1982 var han adjudant for chefen for Østre Landsdelskommando og var fra 1983 til 1985 næstkommanderende ved Personelsektionen under Østre Landsdelskommando. Fra 1985 til 1989 forrettede Norgaard stabstjeneste ved Hærstaben og blev i 1989 chef for Operationssektionen ved 2. Sjællandske Brigade, hvilket han var til 1991. Dernæst var han indtil 1993 chef for 1. Panserinfanteribataljon ved Danske Livregiment og blev så sektionschef ved Inspektionssektionen og Organisationssektionen under Forsvarskommandoen, hvor han var til 1996.

Han har været stabschef for Den Nordisk-Polske Brigade i Bosnien-Hercegovina i 1997, chef for Hjemmeværnsstaben 1997-2003, garnisonskommandant for Haderslev Kaserne i 2001 og chef for 3. Jyske Brigade 2000-02. Fra 2002 var Norgaard Assistant Chief of Staff Operations/Plans/CIMIC/Ingeneer, JHQ Centre og blev i 2003 Chief of Staff ved International Security Assistance Force i Afghanistan. Fra 1. august 2004 til 2010 har han været chef for Hjemmeværnet. Han er nu sekretariatschef for InterForce, som et er samarbejde mellem Forsvaret og private virksomheder.

Dekorationer 
Han er Kommandør af 1. grad af Dannebrogordenen og bærer Hjemmeværnets Fortjensttegn, Hæderstegnet for god tjeneste ved Hæren, Reserveofficersforeningens Hæderstegn, Civilforsvarsforbundets Hæderstegn og NATO-medaljen.

Kilder 
Kraks Blå Bog 2010.

Personer i Kraks Blå Bog
Generaler i Hjemmeværnet
Kommandører af 1. grad af Dannebrog
Personer fra Frederiksberg
Danskere i 1900-tallet
Danskere i 2000-tallet
Gammel Skagen

Gammel Skagen eller officielt Højen udgør Skagens vestlige bydel, den ligger ned til Tannis Bugt. Bydelen udgjorde det oprindelige fiskerleje, deraf tilnavnet Gammel Skagen. I dag har navnet fået en ny betydning, da det referer til, at det udgør Skagens mondæne bydel og flertallet af husene ejes og benyttes af velhavere, som benytter dem som ferie- og rekreationsboliger.

Området ned til badestranden Gammel Skagen Strand / Højen Strand er præget af en del erosion og gennem årerne har Skagerrak og sandflugt taget livet af en del huse i området. Den tilsandede kirke ligger også tæt på Gammel Skagen. Højen Station fandtes tidligere i nærheden af Højen.

Området huser flere hoteller og restaurationer, blandt de mest kendte er Ruths Hotel, Jeckels Hotel og Restaurant Hyttefadet. Hotel Skagen Klit driver timeshare hotel, mens Hotel Traneklit driver ferielejligheder.

Uge 29 har fået tilnavnet Hellerup-ugen, fordi der særligt i denne uge er mange kapitalstærke gæster fra området i og omkring Hellerup.

Seværdigheder i og omkring Gl. skagen 
Der er mange forskellige steder man kan få nyde den smukke udsigt som skagensmalerne forevigede.

 solnedgangspladsen som ligger helt ude ved vesterhavet
 kikkerbakken lige bag byen, hvor det imponerende Sømærke stadig står.

Kilder 

Skagen
Bydele og forstæder i Danmark
Gammel Skagen Strand

Gammel Skagen Strand eller Højen Strand er en badestrand ved Tannis Bugt i Gammel Skagen. Stranden er omkring 25 m bred og strækker sig til Kandestederne - Skiveren i syd og til Skagen Nordstrand i nord. Stranden er lukket for bilkørsel. Badestranden har det det blå flag.

Referencer 

Strande i Danmark
Skagen
18. brumaire-kuppet

18. brumaire-kuppet var et statskup i Frankrig den 9. november 1799, forberedt af Emmanuel-Joseph Sieyès og ledet af Napoléon Bonaparte. Der blev oprettet en ny styreform for Frankrig, «Konsulatet» (Le Consulat). I løbet af den første måned efter kuppet udmanøvrerede Bonaparte de to andre konsuler, og derefter havde han magten som førstekonsul.

Brumairekuppet  ses som afslutningen på Den Franske Revolution. Kuppet fandt sted 18. brumaire i år VIII efter den franske revolutionskalender (dvs. 9. november 1799). 

Under kuppet brød Napoléon Bonapartes militære styrker ind i nationalforsamlingen (de 500s råd og de ældstes råd), som de opløste. Dermed var vejen banet for en afsættelse af  direktoratet. 

Bonapartes soldater jagede de deputerede, der prøvede at protestere, ud. Til sidst var det bare nogle få deputerede tilbage, og de godkendte den nye grundlov, der gjorde Bonaparte til diktator.
 
Kuppet var nær ved mislykkedes. En overgang var Napoléon Bonaparte arresteret, og hans modstandere krævede, at han og hans medsammensvorne skulle føres til guillotinen. Napoleons bror (Lucien Bonaparte) var formand for de 500s råd, og han fik til sidst styrkerne til at storme forsamlingen.

Den Franske Revolution
Statskup
Begivenheder i 1799
Tuva-Lisa Johansson

Tuva-Lisa er en bogserie af de svenske forfattere Anders Jacobsson og Sören Olsson. Hovedpersonen er pigen Tuva-Lisa Johansson.

Bøger

Litteratur fra Sverige
Emanuel Hjort

Emanuel er en bogserie af de svenske forfattere Anders Jacobsson og Sören Olsson. Hovedpersonen er drengen Emanuel Hjort.

Bøger

Litteratur fra Sverige
Tove Ólafsson

Tove Ólafsson, født Thomasen (5. oktober 1909 i København – 5. december 1992 i Gentofte) var en dansk billedhugger. Fra 1934 til 1955 var hun gift med Sigurjón Ólafsson.

Ólafsson beskæftigede sig primært med træ- og stenmateriale, men lavede også værker ud af ler. Et af hendes værker Hurtigløber, udført i 1982, står placeret ved Brøndbyhallen. Hun var medlem af Kunstnersammenslutningen Kammeraterne og modtog i 1948 Eckersberg Medaillen. Hun modtog desuden blandt andre Oscar Carlsons Præmie 1940 (for Mand og kvinde), Kai Nielsens Mindelegat 1959 og Tagea Brandts Rejselegat 1960.

Hun er begravet på Ordrup Kirkegård.

Referencer

Eksterne henvisninger 
 

Billedhuggere fra Danmark
Personer fra København
Modtagere af Eckersberg Medaillen
Modtagere af Tagea Brandts Rejselegat
Danskere i 1900-tallet
Personer i Dansk Kvindebiografisk Leksikon
Personer i Kraks Blå Bog (afdøde)
Heston Blumenthal

Heston Marc Blumenthal (født den 27. maj 1966 i London) er en engelsk stjernekok og ejer af flere restauranter.

Blumenthal ejer The Fat Duck i Bray i Berkshire, der til og med 2015 var én af kun fire restauranter i Storbritannien med tre stjerner i Michelinguiden. Blumenthal ejer også restaurant Dinner i London, som har to Michelin-stjerner, og to pubber i Bray, The Crown og The Hind’s Head, som har en Michelin-stjerne.

Han har deltaget i flere madprogrammer som Hestons overvældende verden, der har været sendt på TV3 Puls.

Restauranter 

The Fat Duck -  (2004-2015)
The Hinds Head - 
Dinner by Heston Blumenthal - 
The Crown at Bray

Tv Programmer 
Originaltitel
Heston's Great British Food
Kitchen Chemistry
In Search of Perfection
Big Chef Takes on Little Chef
Heston's Feasts
How To Cook Like Heston
Heston's Fantastical Food - på dansk Hestons fantasifulde verden
Heston's Mission Impossible

Referencer

Eksterne kilder/henvisninger 

 

Personer fra London
Kokke fra Storbritannien
Kogebogsforfattere
Personer tildelt Officer of the Order of the British Empire
Toluen

Toluen tidligere kendt som toluol er en klar vanduopløselig væske med en karakteristisk lugt af fortyndingsvæske brugt i maling. Det er en monosubstitueret benzen-dereviat, dvs. at et hydrogenatom er udskiftet med en univalent gruppe, i dette tilfælde CH3. Det systematiske IUPACnavn er methylbenzen.

Det er en aromatisk hydrocarbon der har bred anvendelse som industrielt råstof og som solvent. Som andre solventer bruges toluen nogle gange som inhaleret rusmiddel som følge af dets berusende egenskaber; inhalering af toluen kan dog forårsage voldsom neurologisk skade. Toluen er et vigtigt organisk solvent, men er også i stand til at opløse en stor mængde vigtige uorganiske kemikalier som svovl, iod, brom, fosfor og og andre ikke-polære kovalente forbindelser.

Referencer 

Phenylforbindelser
Severin Jacob Løvenskiold

Severin Jacob Løvenskiold (24. december 1816 på Rafsnes, Norge – 8. juli 1888 på Frederiksberg) var en norskfødt dansk proprietær.

Løvenskiold var søn af norsk kammerherre Frederik Løvenskiold og Maren Franciska født Paus. Han blev 1835 student og 1841 cand.jur. fra Universitetet i Oslo. Han slog sig ned i Danmark som proprietær og var ejer af Sophienlyst ved Helsingør. Løvenskiold blev 1856 jægermester (titulær) og 1864 hofjægermester.

Han blev gift første gang med Catharina Heftye (29. juni 1824 i Christiania - 16. november 1849 sammesteds) . Anden gang ægtede han 17. juni 1854 Sophie Vibeke komtesse Knuth (5. marts 1834 i København - 24. august 1861 på Torp gård, Torp Ladegård, Skuldelev sogn Frederiksborg amt,datter af grev Julius Knuth.

Han er begravet på Nørre Jernløse Kirkegård.

Kilder 
Danmarks Adels Aarbog 1949.

Severin Jacob
Proprietærer fra Danmark
Hofjægermestre fra Danmark
Jurister fra Norge
Nordmænd i 1800-tallet
Danskere i 1800-tallet
Titulære jægermestre fra Danmark
Primera División de Chile

Primera División del Fútbol Professional Chileno eller bare Primera División de Chile er den bedste fodboldrække i Chile, hvori klubberne spiller om det chilenske mesterskab. Turneringen arrangeres af Chiles fodboldforbund og har været afholdt siden 1933. Ligaen er, ifølge det af FIFA anerkendte fodboldstatistik-site IFFHS, den 19.-stærkeste fodboldliga i verden pr. 2013.

Som i så mange andre latinamerikanske lande kåres der i den chilenske liga en mester hvert halve år, i modsætning til den europæiske model med én mester pr. år. Hvert efterår spiller holdene om Torneo Aperture (Åbningsturneringen), mens der om foråret spilles om Torneo Clausura (Afslutningsturneringen). Begge turneringer spilles over 17 kampe, hvor hvert hold møder hinanden én gang. Nedrykning til den næstbedste række, Primera B de Chile, bliver dog udregnet over begge turneringer.

Halvårsmesterskabet blev indført i 2002 (med en enkelt prøve-sæson i 1997). Inden da havde der fra 1933-2001 været spillet et helårsmesterskab baseret på kalenderåret.

Det mest succesfulde hold er Colo-Colo, der har vundet hele 30 mesterskaber.

Vindere 

Følgende er en liste over de chilenske fodboldmestre, siden ligaen blev professionel i 1933:

1931-1966 

 1933: Magallanes
 1934: Magallanes
 1935: Magallanes
 1936: Audax Italiano
 1937: Colo-Colo
 1938: Magallanes
 1939: Colo-Colo
 1940: Universidad de Chile
 1941: Colo-Colo
 1942: Santiago Morning
 1943: Unión Española
 1944: Colo-Colo
 1945: Green Cross
 1946: Audax Italiano
 1947: Colo-Colo
 1948: Audax Italiano
 1949: Universidad Católica
 1950: Everton
 1951: Unión Española
 1952: Everton
 1953: Colo-Colo
 1954: Universidad Católica
 1955: Palestino
 1956: Colo-Colo
 1957: Audax Italiano
 1958: Santiago Wanderers
 1959: Universidad de Chile
 1960: Colo-Colo
 1961: Universidad Católica
 1962: Universidad de Chile
 1963: Colo-Colo
 1964: Universidad de Chile
 1965: Universidad de Chile
 1966: Universidad Católica
 1967: Universidad de Chile
 1968: Santiago Wanderers
 1969: Universidad de Chile
 1970: Colo-Colo
 1971: Unión San Felipe
 1972: Colo-Colo
 1973: Unión Española
 1974: Huachipato
 1975: Unión Española
 1976: Everton
 1977: Unión Española
 1978: Palestino
 1979: Colo-Colo
 1980: Cobreloa
 1981: Colo-Colo
 1982: Cobreloa
 1983: Colo-Colo
 1984: Universidad Católica
 1985: Cobreloa
 1986: Colo-Colo
 1987: Universidad Católica
 1988: Cobreloa
 1989: Colo-Colo
 1990: Colo-Colo
 1991: Colo-Colo
 1992: Cobreloa
 1993: Colo-Colo
 1994: Universidad de Chile
 1995: Universidad de Chile
 1996: Colo-Colo
 1997: (Apertura) Universidad Católica
 1997: (Clausura) Colo-Colo
 1998: Colo-Colo
 1999: Universidad de Chile
 2000: Universidad de Chile
 2001: Santiago Wanderers

2002- (Halvårsmesterskabet)

Referencer

Eksterne henvisninger 
 Chiles fodboldforbunds hjemmeside

Fodboldligaer
Fodbold i Chile
Etableret i 1933
Club Deportivo Universidad Católica

Club Deportivo Universidad Católica (eller bare Universidad Católica) er en chilensk fodboldklub fra hovedstaden Santiago. Klubben spiller i landets bedste liga, Primera División de Chile, og har hjemmebane på stadionet Estadio San Carlos de Apoquindo. Klubben blev grundlagt den 21. april 1937, og har siden da vundet ti mesterskaber, fem pokaltitler og én udgave af Copa Interamericana. 

Católicas største rivaler er en anden Santiago-klub, Universidad de Chile. De to holds opgør er kendt som Clásico Universitario

Titler 
 

 Primera División de Chile (11): 1949, 1954, 1961, 1966, 1984, 1987, 1997 Apertura, 2002 Apertura, 2010, Clausura 2016

 Copa Chile (4): 1983, 1983 (to pokalturneringer dette år), 1991, 1995, 2011

 Supercopa de Chile: 2016

 Copa Interamericana: 1994

Kendte spillere

Eksterne henvisninger 

 Klubbens officielle hjemmeside

Fodboldklubber i Chile
Etableret i 1937
Santiago de Chile
Bottom

Bottom (Bunden) er en britisk sitcom tv-serie, som oprindeligt blev sendt på BBC2 mellem 1991 og 1995. Serien var skrevet af og havde den komiske duo Adrian Edmondson og Rik Mayall i hovedrollerne som Eddie og Richie, to bofæller der bor på understøttelse i Hammersmith i London. Programmet gik over tre sæsoner, og blev fulgt op af fem scene-shows, der turnerede i Storbritannien mellem 1993 og 2003, samt spillefilmen Guest House Paradiso. Tv-serien er bemærkelsesværdig for sin kaotiske nihilistiske humor og voldelige slapstick komedi.

Kildehenvisninger

Eksterne henvisninger 
 

Britiske tv-serier fra 1990'erne
Tv-programmer fra BBC
Cobreloa

Club de Deportes Cobreloa (eller bare Cobreloa) er en chilensk fodboldklub fra byen Calama i Atacamaørkenen. Klubben spiller i landets bedste liga, Primera División de Chile, og har hjemmebane på stadionet Estadio Municipal de Calama. Klubben blev grundlagt den 7. januar 1977, og har siden da vundet otte mesterskaber og én pokaltitel. 

Klubbens navn stammer fra det spanske ord for kobber (cobre) og floden Loa, der løber i gennem området.

Titler 
 Chilensk mesterskab (8): 1980, 1982, 1985, 1988, 1992, 2003 Apertura, 2003 Clausura, 2004 Clausura

 Copa Chile (1): 1986

Kendte spillere

Eksterne henvisninger 

 Klubbens officielle hjemmeside

Noter 

Fodboldklubber i Chile
Etableret i 1977
Calama
Santiago Wanderers

Club de Deportes Santiago Wanderers S.A.D.P. (eller bare Santiago Wanderers) er en chilensk fodboldklub. På trods af sit navn kommer klubben ikke fra Santiago, men derimod fra Valparaíso. Årsagen til det misvisende navn er, at der på tidspunktet for klubbens grundlæggelse allerede fandtes en klub ved navn Wanderers i Valparaíso, og stifterne valgte derfor at give klubben Santiago-navnet. 

Wanderers spiller i landets bedste liga, Primera División de Chile, og har hjemmebane på stadionet Estadio Elías Figueroa Brander. Klubben blev grundlagt den 15. august 1892, og har siden da vundet tre mesterskaber og to pokaltitler.

Titler 
 Primera División de Chile (3): 1958, 1969, 2001

 Copa Chile (2): 1959, 1961

Kendte spillere

Eksterne henvisninger 
 Klubbens officielle hjemmeside

Fodboldklubber i Chile
Etableret i 1892
Valparaíso
St. Francis River

St. Francis River er en flod som løber parallelt med, og ud i Mississippifloden gennem delstaterne Missouri og Mississippi i USA, og munder ud sydvest for storbyen Memphis, Tennessee. Hele flodsystemet er ca. 686 km langt, og starter i et granitstensområde oppe i Ozark Mountains i den sydøstlige del af Missouri. Floden løber friskt øverst men bliver rolig og lavvandet i Mississippi, hvor den aflejrer sedimenter og lössmasser.

Et støre område i flodsystemet, omkring bifloderne Castor og Whitewater, er i moderne tid blevet ledt bort og har fået eget udløb i Mississippi (det græønne område på kortet). Flodens totale afvandingsområde er 19.554 km².

Se også 
 Vandløb i USA

Eksterne kilder/henvisninger 

Vandløb i Missouri
Vandløb i Mississippi
Everton de Viña del Mar

Everton de Viña del Mar (eller bare Everton) er en chilensk fodboldklub fra byen Viña del Mar. Klubben spiller i landets bedste liga, Primera División de Chile, og har hjemmebane på stadionet Estadio Elías Figueroa Brander. Klubben blev grundlagt den 24. juni 1909, og har siden da vundet fire mesterskaber og én pokaltitel. 

Klubben blev stiftet af en gruppe chilenske teenagere af engelsk oprindelse. Den er opkaldt efter den engelske klub Everton F.C., der kort før stiftelsen havde spillet kampe i Chile.

Titler 
 Chilensk mesterskab (4): 1950, 1952, 1976, 2008 Apertura

 Copa Chile (1): 1984

Kendte spillere

Eksterne henvisninger 
 Klubbens officielle hjemmeside 

Fodboldklubber i Chile
Etableret i 1909
Viña del Mar
Unión Española

Club Unión Española S.A.D.P (eller bare Unión Española) er en chilensk fodboldklub fra byen Independencia. Klubben spiller i landets bedste liga, Primera División de Chile, og har hjemmebane på stadionet Estadio Santa Laura-Universidad SEK. Klubben blev grundlagt den 18. maj 1897, og har siden da vundet syv mesterskaber og to pokaltitler.

Titler 
 Chilensk mesterskab (7): 1943, 1951, 1973, 1975, 1977, 2005 Apertura, 2013

 Copa Chile (2): 1992, 1993

Kendte spillere

Eksterne henvisninger 

 Klubbens officielle hjemmeside

Fodboldklubber i Chile
Etableret i 1897
Independencia (Chile)
Buk M1

Buk-missilet (: Бук-М1 = bøgetræ, Pentagon- og NATO-rapporteringsnavne SA-11 Gadfly, den maritime udgave er betegnet SA-N-7 Gadfly) er et sovjetiskudviklet mellemdistance jord til luft-missilsystem med raketmotor og radarstyring. Systemet blev konstrueret til brug mod jagerfly, helikoptere og krydsermissiler. Det blev indfaset i 1980 i de sovjetiske militære styrker og efterfølgeren til missilsystemet Kub (SA-6 Gainful). Fire soldater er nok til at betjene systemet.

Missilsystemet blev kendt af offentligheden efter at det nedskød et malaysisk passagerfly med 298 ombordværende under kampene i Østukraine i 2014.

Buk-M1 
En videreudvikling af det oprindelige missil er benævnt Buk-M1 og har større rækkevidde og nyere elektronik.
Hvert missil er 5,55 meter langt, vejer 690 kg og medfører et relativt kraftig fragmentationssprænghoved på 70 kg. Missilet er ikke designet til at træffe sit mål direkte, det skal derimod detonere i umiddelbar nærhed af målet, hvor det er designet til at fragmentere og sende sprængstykker ud i alle retninger. Disse sprængstykker vil typisk volde stor skade på målet. Fremdriften sker ved hjælp af en startmotor med fast brændstof. Efter at startmotoren er udbrændt bliver det tomme hylster til et forbrændingskammer for en ramjet-motor, som drives af flydende brændstof. Dette giver missilet en god rækkevidde i forhold til størrelsen, og en høj accelerationshastighed i affyringsfasen. Farten kommer op på tre gange lydens hastighed.

En forbedret variant hedder Buk-M1-2.

Nedskydningssandsynligheder 
Følgende nedskydningssandsynligheder forventes at gælde:

0,6 – 0,9 mod fly
0,3 – 0,7 mod helikoptere
0,4 mod krydsermissiler

Et Buk M1-batteri kræver fem minutters klargøringstid før det er klar til at bekæmpe mål og er klar til transport efter 5 minutter. Den mindste reaktionstid fra målsporing til affyring er 22 sekunder.

Systemet 
Til det landbaserede system anvendes to bæltekøretøjer: 
 Missilkøretøj med fire affyringsramper og ekstra missiler (: TEL, transporter erector launcher).
 Ildledelsesradar til støtte for TEL (: TAR, target acquisition radar).

Der er også udviklet en udgave af systemet hvor begge køretøjers funktion er kombineret i en enkelt platform:
 Autonomt missilkøretøj med fire affyringsramper og radar (: TELAR, transporter erector launcher and radar).

Se også 
Malaysia Airlines Flight 17

Eksterne link 

 [http://www.fas.org/man/dod-101/sys/missile/row/sa-11.htm SA-11 Gadfly hos www.fas.org] 
 [http://www.globalsecurity.org/military/world/russia/sa-17.htm Buk-M1-2 (SA-17 GRIZZLY) hos globalsecurity.org]
 BUK-M1 hos youtube.com

Oversat fra norsk Wikipedia.

Missiler
Våben fra Sovjetunionen
Stattkus-Verzeichnis

Stattkus-Verzeichnis (SV) er en fortegnelse over den italienske komponist Claudio Monteverdis værker, som blev udgivet i 1985 af Manfred H. Stattkus (Claudio Monteverdi: Verzeichnis der erhaltenen Werke). Andenudgaven, revideret og udvidet, udkom elektronisk i 2007, og en forkortet, gratis version findes online.

Manfred H. Stattkus døde i august 2012.

Liste

Referencer 

Værkfortegnelser (klassisk musik)
Nonkonformister

Nonkonformister eller non-konformister kaldtes siden 1660'erne de protestanter i England som af dogmatiske grunde ikke anerkendte De 39 artikler, den anglikanske kirkes officielle læregrundlag efter bruddet med romerkirken i 1530'erne. 

De tog efter Act of Uniformity fra 1662 ('uniformitetsakt') afstand fra den anglikanske gudstjeneste- og kirkeordning, og dannede derfor deres egne trosretninger, nogle blev baptister, andre presbyterianere.

Udtrykket dissenter ('af en anden mening') kom i brug især efter Act of Toleration fra 1689, som undtog de nonkonformister der havde aflagt troskabed fra sanktioner for ikke at deltage i gudstjenester i Church of England.

Referencer

Eksterne henvisninger
 "Nonconformist" hos Theopedia.com
 "London Non-Conformist registers 1694–1921" 

Religion i Storbritannien
Protestantisme
Täby (Örebro kommun)

Täby er kyrkbyen i Täby Sogn i Örebro kommun i Närke, Sverige. I årene 2015 til 2020 afgrænsedes den af SCB som en småort.

Det nærliggende område består til størstedelen af sletter, og præges af jordbrug. Täbyån løber gennem Täby, hvor der også ligger en middelalderkirke, Täby Kyrka, og i nærheden ligger Örebro Airport. Europavejene E18 og E20 går gennem byen, som ligger sydvest for Örebro på den såkaldte Närkeslätten.

Byens navn 
(i) Tæbo sokn 1415. Sognet har fået sit navn efter kyrkbyen, hvis indbyggere på svensk kaldes täboar. Denne betegnelse er afledt af ordet tä. Det oprindelige suffiks -bo er senere blevet ændret til -by.

Referencer 

Byer i Örebro kommun